Държавен вестник, бр. 100, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  100
№ 5833 от 14.05.2024 г. на тричленен състав 
на Върховния административен съд по адм. д. 
№ 11788/2023 г., с което е отменен § 1 от На­
редбата за изменение и допълнение на Наред­
ба № 8121з-1060 от 26.09.2019 г. за условията, 
реда и максималните размери за изплащане 
на допълнително възнаграждение за изпъл­
нение на специфични служебни дейности на 
държавните служители в МВР, издадена от 
министъра на вътрешните работи, в частта, с 
която се изменя разпоредбата на чл. 10, ал. 2, 
т. 9, буква „в“ (ДВ, бр. 73 от 25.08.2023 г.). 
Релевира касационния основания по чл. 209, 
т. 3 АПК – неправилно приложение на мате­
риалния закон и необоснованост. Приема за 
вътрешнопротиворечив извода на тричленния 
състав на Върховния административен съд, 
че липсват задължителни елементи от норма­
тивно изискуемото съдържание на мотивите, 
които задължително следват изработването и 
оповестяването на проекта на подзаконовия 
нормативен акт, и че не са изпълнени импе­
ративните изисквания на чл. 28, ал. 2 и 4 от 
Закона за нормативните актове (ЗНА), от което 
следва и противоречие с въведените принципи 
по чл. 26, ал. 1 от ЗНА. Сочи, че безспорно 
от доказателствата по делото е видно, че в 
мотивите към проекта на наредбата са посо­
чени причините, които налагат приемането, 
целите, финансовите средства и очакваните 
резултати. Намира за неправилен извода на 
първоинстанционния съд, че са нарушени 
изискванията за мотивираност по чл. 28, 
ал. 2 и 4 от ЗНА. Обосновава, че не липс­
ват задължителни елементи от нормативно 
изискуемото съдържание на мотивите. Сочи, 
че не са налице нарушения при издаване на 
наредбата, изработени са съответните мотиви, 
в които са посочени причините, налагащи 
приемането є, целите, които се постигат, и 
очакваните резултати. Твърди, че тъй като 
не се предвижда въвеждане на европейско 
законодателство, не е изготвена таблица за 
съответствие с правото на Европейския съюз. 
Обосновал е, че нормата на чл. 10, ал. 2, т. 9 
от наредбата, в частта „за населените места 
на територията на област София – до 150 
на сто“, не противоречи на материалното 
право и приетият „териториален“ принцип 
за определяне на размера на допълнително 
възнаграждение е обективно оправдан. Прави 
искане за отмяна на обжалваното съдебно 
решение.
Ответникът – Сдружение с нестопанска 
цел „Синдикална федерация на служителите 
в МВР“, не изразява становище по касацион­
ната жалба.
Представителят на Върховната прокуратура 
дава мотивирано заключение за неосновател­
ност на касационната жалба.
При извършена служебна проверка за до­
пустимост на касационната жалба петчленният 
състав на Върховния административен съд 
приема същата за подадена в срока по чл. 211, 
ал. 1 АПК от страна с правен интерес.
Производството пред тричленния състав на 
Върховния административен съд е образувано 
по жалба на Сдружение с нестопанска цел 
„Синдикална федерация на служителите в 
МВР“ срещу § 1 от Наредбата за изменение 
и допълнение на Наредба № 8121з-1060 от 
26.09.2019 г. за условията, реда и максимал­
ните размери за изплащане на допълнително 
възнаграждение за изпълнение на специфични 
служебни дейности на държавните служители 
в МВР, издадена от министъра на вътрешните 
работи, в частта, с която се изменя разпо­
редбата на чл. 10, ал. 2, т. 9, буква „в“ (ДВ, 
бр. 73 от 25.08.2023 г.).
С обжалваното Решение № 5833 от 
14.05.2024 г. по адм. д. № 11788/2023 г. тричлен­
ният състав на Върховния административен 
съд го е отменил като незаконосъобразен, като 
е обосновал извод, че е приет при допусна­
ти съществени нарушения на изискванията, 
регламентирани в чл. 26 и 28 от ЗНА, както 
и че не е изпълнено изискването, визирано 
в чл. 77 от АПК, за реда, по който следва да 
се приеме проектът за изменение на подза­
коновия нормативен акт.
При извършена служебна проверка на ос­
нованията по чл. 218, ал. 2 от АПК касацион­
ният състав приема, че обжалваното съдебно 
решение е валидно и допустимо.
Касаторът не сочи възражения за допус­
нати от първоинстанционния съд съществени 
процесуални нарушения.
Досежно правилното приложение на мате­
риалния закон и обосноваността на съдебния 
акт:
Първоинстанционният съд въз основа на 
анализ на събраните в хода на производството 
доказателствени средства е установил фак­
тическа обстановка относно релевантни за 
решаването му факти, която се споделя от 
петчленния състав като съответстваща им.
Производството пред органа е започ­
нало с докладна записка рег. № 8121р-
12634/23.06.2022 г. на дирекция „Човешки 
ресурси“, одобрена от министъра на вътреш­
ните работи с резолюция, за започване на 
процедура по изготвяне на проект на изме­
нение на Наредба № 8121з-1060 от 2019 г. за 
условията, реда и максималните размери за 
изплащане на допълнително възнагражде­
ние за изпълнение на специфични служебни 
дейности (ССД) на държавните служители 
в МВР с оглед увеличение на максималния 
размер на допълнителното възнаграждение в 
ОДМВР – София.
Проектът на наредбата и мотивите към съ­
щата са публикувани за обществено обсъждане 
на интернет страницата на Министерството 
на вътрешните работи и на Портала за об­
ществени консултации на 13.06.2022 г., като 
е даден 30-дневен срок, до 13.07.2022 г. вкл.,